Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseen neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta /* SEK/2003/0294 lopull. - COD 2002/0109 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseen neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta 2002/0109 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseen neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta 1. Taustaa Ehdotus toimitettu Euroopan parlamentille ja neuvostolle (KOM(2002) 234 lopullinen - 2002/0109 (COD)): // 15.5.2002 Euroopan keskuspankin lausunto: // 3.10.2002 Euroopan parlamentin lausunto ensimmäisessä käsittelyssä: // 24.9.2002 Neuvoston yhteinen kanta: // 18.2.2003 2. Komission ehdotuksen tarkoitus Raha-asiain komitean kertomuksessa, joka koskee EMU:n tilastollisia vaatimuksia ja jonka Ecofin-neuvosto vahvisti 18. tammikuuta 1999, korostettiin tarvetta muun muassa lyhentää kansantalouden neljännesvuosittaisen tilinpidon pääaggregaattien lähettämisen määräaikaa, kumota jäsenvaltiokohtaiset poikkeukset, jotka estävät kansantalouksien neljännesvuosittaisten ja vuosittaisten tilinpitojen pääaggregaattien keräämisen, sekä yhdenmukaistaa kansantalouksien tilinpidon työllisyyttä koskevat tiedot lähettämällä tiedot työtunteina ilmaistuina. Ehdotettuun asetukseen viitataan EMU:n tilastovaatimuksia koskevassa toimintasuunnitelmassa, jonka Ecofin-neuvosto vahvisti 29. syyskuuta 2000: asetus sisältyy luetteloon voimassa olevien asetusten muutoksista, jotka komission on toimitettava neuvostolle. Asetusehdotukseen viitataan myös Ecofin-neuvoston 19. tammikuuta 2001 vahvistamassa kolmannessa välikertomuksessa ja 6. marraskuuta 2001 vahvistamassa neljännessä välikertomuksessa, jotka koskevat raha-asiain komitean kertomusta EMU:n tietovaatimuksista: asetus sisältyy kolmannen, neljännen ja viidennen välikertomuksen liitteessä IV olevaan luetteloon voimassa olevien asetusten muutoksista, jotka komission on toimitettava neuvostolle. Asetus laadittiin edellä esitettyjen säännösten mukaisesti. 3. Yhteistä kantaa koskevat huomautukset 3.1. Yleistä Euroopan parlamentti hyväksyi komission ehdotuksen ilman muutoksia ensimmäisessä käsittelyssä. 3.2. Euroopan parlamentin ensimmäisen käsittelyn jälkeisiä tarkistuksia koskevat päätökset Ei sovelleta. 3.3. Neuvoston ehdottamat uudet säännökset ja komission kanta Neljä keskeistä säännöstä on lisätty neuvoston yhteiseen kantaan, ja komissio puoltaa näitä lisäyksiä kaikilta osin. - Erityispoikkeukset toimitusaikoihin, jos jäsenvaltiot eivät pysty toimittamaan riittävän luotettavia tietoja asetuksen voimaantulosta asti. Komissio myöntää, että kansantalouden neljännesvuosittaisen tilinpidon pääaggregaattien lähettämiseen ehdotetut määräajat voivat vaikuttaa huomattavasti sellaisten pienten jäsenvaltioiden toimittamien tietojen laatuun, joilla ei ole vahvaa perinnettä kansantalouden neljännesvuosittaisessa tilinpidossa. Komissio on tietoinen siitä, että vaara näiden ajallaan toimitettavien mutta vielä heikkolaatuisten lukujen kielteisistä vaikutuksista kansallisella tasolla ei kompensoidu eduilla, joita saadaan siitä että tällaiset luvut ovat käytössä eurooppalaisten aggregaattien keräämiseksi. Koska pienten maiden lukujen puuttuminen määräaikaan mennessä ei vaikuta eurooppalaisten aggregaattien keräämiseen, yhteisessä kannassa hyväksytään asteittainen lähestymistapa Irlannin ja Luxemburgin neljännesvuosittaisen tilinpidon keräämisen määräajan suhteen niin, että varmistetaan asetuksen tavoitteiden saavuttaminen mahdollisimman pian. - Poikkeukset erityisaggregaattien toimituksessa, jos jäsenvaltiot eivät pysty toimittamaan tietoja asetuksen voimaantulosta asti. Komissio on samaa mieltä siitä, että joidenkin neuvoston asetukseen (EY) N:o 2223/96 alun perin sisältyneiden pienten poikkeusten kumoaminen joiltakin jäsenvaltioilta ei ole niin kiireellistä, jos kyseisten aggregaattien merkitys on suhteellisen pieni ja tilastokeskusten työtaakka niiden poistamiseksi on suhteeton odotettuihin etuihin nähden, etenkin jos poikkeukset eivät vaikuta eurooppalaisten aggregaattien keräämiseen. Yhteisessä kannassa poikkeuksia on mahdollisimman vähän, jotta euroalueen ja EU:n aggregaatit lasketaan hyvin ja varmistetaan näin, että asetuksen tavoitteet saavutetaan mahdollisimman pian. - Erityispoikkeukset työtunteina ilmaistujen työllisyystietojen toimittamisessa, jos jäsenvaltiot eivät pysty toimittamaan riittävän luotettavia tietoja asetuksen voimaantulosta asti. Komissio hyväksyy myös neuvoston yhteisessä kannassa tekemän muutoksen, jonka mukaan poikkeukset työtunteina ilmaistujen työllisyystietojen toimittamisessa ensimmäistä kertaa koskevat tiettyjä maita. Tämä kuvaa käytännön ongelmia joissakin jäsenvaltioissa, joissa ei pystytä tekemään luotettavia selvityksiä asetuksen voimaantuloon mennessä, ja ottaa huomioon sen, että työtunteja koskevat tiedot täydentävät jo käytössä olevia työllisyyslukuja. - Useiden Saksaa koskevien poikkeusten kumoaminen. Komissio on yhtä mieltä neuvoston yhteisessä kannassa tekemästä muutoksesta, jolla kumotaan Saksan pyynnöstä useita Saksaa koskevia poikkeuksia, sillä Saksan viranomaiset ovat tehneet lujasti työtä toimittaakseen poikkeusten kohteena olleet tiedot, eikä poikkeuksia siis enää tarvita. - Muut muutokset. Neuvosto on lisäksi muotoillut asetuksen nimeä jonkin verran ja korjannut toisessa johdantokappaleessa olleen viittauksen viittaukseksi raha-asiain komiteaan, joka laati kyseisen kertomuksen. Nämä muutokset eivät vaikuta ehdotetun asetuksen sisältöön. 4. Päätelmä Yhteisessä kannassa käsitellään kaikki komission ehdottaman asetuksen tavoitteet. Se täyttää käyttäjien välittömät ja kiireelliset tarpeet ottaen samalla huomioon kansalliset erityistilanteet. Lisäksi siinä mahdollistetaan asteittainen lähestymistapa, jotta vaatimuksia voidaan täydentää tulevaisuudessa. Komissio antaa myönteisen lausunnon neuvoston yhteisestä kannasta.